Tervetuloa Herra käyttää lääkäriä -ohjelmaan.
Näissä jaksoissa olen puhunut sydämestä ja verenkierrosta.
Tässä jaksossa aiheena on sydänpysähdys -
eli suomeksi sanottuna äkkikuolema.
Tässä langenneessa maailmassahan kuolleisuus on 100 %.
Jos olet Kristuksessa, et kuitenkaan kuole.
Herra sanoo: joka elää ja uskoo minuun, hän ei ikinä kuole.
Kompastelu langenneessa maail- massa on valmistautumista tulevaan -
eli voimme olla iloisella mielellä. Niin Raamattukin kehottaa, -
että terveydeksi on iloinen sydän.
Kristityn vaelluksen kuuluu olla iloista.
Raamatussahan on se 11. käsky Filippiläiskirjeessä: -
"Olkaa aina iloiset." Se usein unohtuu kristityltä.
Iloitaan Herrassa. Hän on meidän väkevyytemme, pelastuksemme -
ja Hänessä meillä on iankaikkinen elämä.
Ihmisen parasta ennen -päivämäärä on 70 vuotta.
Vahvimmat elävät 80-vuotiaiksi.
Näinhän se on kirjoitettu tuhansia vuosia sitten. Suurin piirtein -
70 vuotta on miesten keskimääräinen elinikä Suomessa -
ja 80 vuotta naisten keskimääräinen elinikä Suomessa - suurin piirtein.
Täältä lähdetään usein sydämen pysähdyksen ja äkkikuoleman kautta.
Noin kerran tunnissa ympäri vuorokauden Suomessa joku saa -
äkkikuoleman sydänpysähdyksen kautta.
Vanhassa virressä sanottiin: säästä minut äkkikuolemalta.
Se oli viisasta puhetta.
Kun kuolemaan on aikaa valmistautua, -
meidän tulisi oikeastaan olla valmiita joka päivä.
Emme tiedä, onko seuraava lyönti kammiovärinä vai ei.
Siksi vanha virsi puhuu viisaita.
Moni nopeitten ratkaisujen nykyihminen haluaisi -
nimenomaan äkkikuoleman, mutta tämä ei ole hyvä asia.
Vanheneminen, rappeutuminen, sairastelu ja vähittäinen kuoleminen -
kuuluu Jumalan suunnitelmiin. Silloin voimme kohdata Jumalan, -
miettiä iankaikkisuusasioita.
Tästä puhun enemmän äskettäin TV7:n julkaisemassa kirjassani -
"Eutanasia - Lopullinen ratkaisu?"
Siinä syvennytään tähän ajankohtaiseen ongelmatiikkaan.
Suomessakin taas puhutaan eutanasiasta. Jopa lakialoite on.
Ilmiö toistuu säännöllisin väli- ajoin, mutta nyt on tosi kyseessä.
Lakialoite on näet menossa eteenpäin.
On erittäin valitettavaa, jos se menee läpi.
10 000 suomalaista vuosittain kuolee siis äkisti sydänpysähdykseen.
Kerran tunnissa joku täältä lähtee.
On hyvä, jos siinä vaiheessa olet selvittänyt välisi Jumalan kanssa.
Tunnet Hänen Poikansa Jeesuksen, jolta saat iankaikkisen elämän.
Sehän on se syy meidän täällä oloomme.
Olemme täällä siksi, että oppisimme tuntemaan Jeesuksen.
Aikuisilla äkkikuolemia tapahtuu mielenkiintoisesti ikähaarukassa -
45-75 vuotta.
Jos on sitä vanhempi, -
kuolinsyy on enempi joku muu kuin äkkikuolema eli sydänpysähdys.
Äkkikuolema johtuu siis usein "sydänpysähdyksestä", -
muttei se oikeastaan siitä johdu, vaan sydämen kammiovärinästä.
Kyseessä on vaikea rytmihäiriö, kammiotiheälyöntisyys.
Se on vaarallinen, kuten aiemmin oli puhe eli heti päivystyspolille.
Se pitää selvittää ja hoitaa ja usein tällöin laittaa tahdistin.
Kammioiden tiheälyöntisyys on kammiovärinän laukaiseva tekijä.
Sydän on kuin purkki matoja luiker- tamassa nyrkinkokoisessa möykyssä.
Se ei enää pumppaa eteenpäin, vaan lihakset kaoottisesti värisevät.
Siitä se nimi tulee.
Sydänsairaus aiheuttaa useimmiten äkkikuoleman kammiovärinän kautta.
Yleisin tämän aiheuttava sairaus on sepelvaltimotauti.
Onkin joskus sanottu, että sepelvaltimotaudin ensioire -
on valitettavasti äkkikuolema.
Siis sepelvaltimotaudista johtuva sydäninfarkti, joka tekee seinään -
äkillisen häiriön, josta sähkö leviää kaoottisesti ympäri sydäntä -
ja sydän menee kammiovärinään. Jos ihmisellä on sydäninfarkti, -
hän viipyy sydänvalvontaosastolla tietyn ajan, -
jotta häntä voidaan valvoa ja hoitaa, jos kammiovärinä tulee.
Muita sydänpysähdyksen aiheuttavia sairauksia ovat -
varsinaiset sydänlihassairaudet, kuten kardiomyopatia -
eli sydänlihaksen sairaus, sydämen sähkötoiminnan hankalat häiriöt, -
eräät periytyvät taudit.
Vaikea-asteiseen sydämen vajaatoimintaan, -
- vajaatoiminnasta yleensä kärsii jopa joka 10. yli 75-vuotias -
mutta vaikea-asteisena siihen liittyy kohonnut äkkikuolemariski.
Kuolemaan johtavista rytmihäiriöistä yleisin on kammiovärinä, -
jolloin kammiot värisevät tehottomasti.
Sydänlihas ei supistu normaalisti eikä pumppaa verta.
Veri lakkaa kiertämästä ja tajunta menee samalla sekunnilla.
Sitä edeltää usein tämä vaarallinen kammiotakykardia.
Jos sydän hakkaa lujaa, -
niin silloin on aina syytä mennä suoraan päivystyspoliklinikalle.
Ei polkupyörällä eikä autolla, vaan ambulanssilla.
Sydänpysähdyksessä nämä ns. hitaat rytmihäiriöt, -
niin kuin nimestä luulisi, eivät silti yleensä aiheuta äkkikuolemaa.
Sydänpysähdys-nimi on vähän huono.
Hengenvaaralliset rytmihäiriöt aiheuttavat heti -
välittömän tajuttomuuden.
Silloin henkilö kaatuu maahan, eikä kaulavaltimon pulssia tunnu.
Henkilö tuntuu elottomalta. Kaula- valtimopulssi tunnustellaan tuolta.
Jos ei pulssi tunnu, silloin kyseessä on sydämen pysähdys.
Sydän ei lyö eikä pumppaa eikä pulssia tunnu.
Välittömästi aloitettu elvytys voi pelastaa potilaan.
Siksi olisi hyvä, että ihmiset kävisivät ensiapukurssin.
Jos ensiapukurssi on käyty 5 vuotta sitten, se ei riitä.
Niissä pitäisi käydä säännöllisesti. Esim. SPR järjestää näitä.
On hyvä pitää yllä näitä taitoja.
Välittömästi aloitettu elvytys voi pelastaa potilaan.
Ei elvytystä pidä pelätä. Se on aika helppoa -
ja vielä helpompaa se on, jos sinua on koulutettu ja opastettu.
Tämä oli se tärkeä kansalaistaito.
Rintakehän painantaelvytys ja ilmapuhaltaminen keuhkoihin -
ns. painelu-puhalluselvytys voi pitää potilaan elossa, -
kunnes ambulanssi ehtii paikalle.
Meillä on nykyään erittäin hyvä, koulutettu ambulanssihenkilöstö, -
jotka osaavat todella asiansa ja ovat päteviä.
He ovat puhelinyhteydessä päivystä- vään lääkäriin/ambulanssilääkäriin.
Hoidot voidaan aloittaa asiantuntevasti ja osaavasti jo paikalla.
Tällä on erittäin suuri merkitys. Jos päästään sairaan luo nopeasti -
niin on tieteellisesti osoitettu, että se vähentää sitä aikaa, -
minkä potilas joutuu viettämään teho-osastolla.
Tällaisessa kriisitilanteessa... Suomeen tulee sote, -
ja kaikki toiminnot siirretään pois -
varsin kokeilemattomaan systeemiin, -
joka toivottavasti ei ole nykyistä huonompi.
Nyt tulisi vahvasti tukea/taata ensi- ja ambulanssihoidon toimivuus.
Ja tietysti parantaminen. Ainahan voi myös parantaa.
Usein kammiovärinä voidaan hoitaa defibrillaattorilla, -
heti tehtävällä sähköisellä rytminsiirrolla.
Monissa ostoskeskuksissa on näitä laitteita valmiina.
Se tapahtuu todella kätevästi.
Päivystäessäni poliklinikalla 1970-luvulla tuli eräs mies, -
joka sanoi pesseensä auton ja tuli kauhea niskakipu.
Samalla hän meni kammiovärinään. Siinä oli onneksi defibrillaattori -
ja iskettiin heti sähköä. Potilas heräsi.
Kammovärinä tuli oikealla hetkellä oikeassa paikassa.
Hänen infarktinsa hoidettiin. Hän olisi kuollut, -
jos hän olisi jäänyt auton luo niskakipua ihmettelemään.
Siinä oli esimerkki siitä, että infarktikipu voi olla -
niskassa, ylävatsalla, oikeassa tai vasemmassa olkapäässä.
Oireyhtymä on hyvin vivahteikas, mutta sitä voi aina epäillä.
Elvytyksen lopputulos riippuu käynnistyksen nopeudesta.
Jos sydänlihas on toimintakykyinen, (jos infarkti ei ole massiivinen -
ja tuhonnut sydänlihasta liikaa), niin hoidon jälkeen voi toipua -
jopa lähes täysin toimintakykyiseksi.
Mitä muita katkoksia sydämessä voi olla, jotka aiheuttavat ongelmia?
Siis sähkövirran katkoksia sydämessä.
Puhutaan ns. haarakatkoksista: -
oikea haara-/vasen haarakatkos, -
vasemman etuhaaran/takahaaran katkos.
Nämä ovat lääkäreiden käyttämiä nimikkeitä.
Ensimmäistä merkataan RBBB (Right Bundle Branch Block) -
eli suomeksi oikean haaran katkos.
Jos sydämessä on sähköisen piuhan haarakatkos, -
se liittyy todella sähköiseen toimintaan.
Se ei läheskään aina aiheuta merkittävää haittaa -
sydämen pumppaukselle ja tervey- delle. Se ei ehkä merkitse mitään.
Sydänlihas supistuu automaattisesti rytmisesti itsestään -
tuottamalla pienen sähköimpulssin säännöllisin väliajoin.
Impulssihan lähtee tehtävään eri- koistuneesta sydänlihaskudoksesta -
eteisen sinussolmukkeesta.
Sydämessä on 3 erilaista lihaskudosta -
Jumalan tarkkaan suunnittelemine eri johtumisnopeuksineen, -
jotta toiminta on hienosti säädeltyä ja optimaalista.
Tämäkin kertoo Jumalan ihmeellisestä nerokkuudesta.
Joku voisi sanoa, miksi siinä sitten on toimintahäiriöitä.
Me elämme langenneessa maailmassa, -
jossa on lankeemuksen takia mutaatioita, häiriöitä -
ja 30 000 ihmisiä piinaavaa sairautta.
Ja lisää tulee joka sukupolvi vähintään 100 kappaletta.
Sähköärsyke lähtee sieltä erikoistuneesta alueesta -
tahdistinsolmukkeesta ja leviää ensin sydämen eteisiin.
Kun ne on tyhjennetty, se leviää eteiskammiosolmukkeen kautta -
molempiin sydänkammioihin, siis suunnitellusti molemmille puolille.
Kammioiden seinämälihakseen ärsyke kulkee kahden johtoradan kautta.
Toinen piuha huolehtii oikeasta ja toinen vasemmasta kammiosta.
Kammioiden supistamisen käynnistävä impulssi kulkee nopeasti -
sekunnin murto-osissa koko kammioiden lihaksiston läpi, -
jotta se parhaalla mahdollisella tavalla tyhjenisi.
Kun puhutaan sydämen johtoratojen haarakatkoksista, -
kammion johtorata ei johda normaa- listi sähkövirtaa kammiolihakseen.
Siitä huolimatta sydän toimii ja sähköimpulssi siirtyy lihaksiin -
tavallisia sydänlihassäikeitä pitkin. Tässä on varojärjestelmä.
Näissä sydänlihassoluissa impulssi kulkee hitaammin kuin johtoradassa.
Siksi kammion supistumiseen kuluu hieman normaalia pitempi aika.
Se näkyy sydänfilmissä kätevästi. Kun otetaan EKG, -
niin näkyy, että kammiokompleksi (QRS-osa) EKG:stä on levinnyt.
Se kertoo siitä, että sydänlihaksen supistuminen tapahtui hitaammin.
Kammiojohtumisaika pitenee.
Tämä haarakatkos ei tunnu mitenkään. Sitä ei voi itse havaita, -
mutta näkyy kätevästi sydänfilmissä.
Jos poikki on oikea haara, joka pumppaa sydämen oikealta puolelta -
verta keuhkoihin, niin siitä käytetään -
sitä lyhennystä RBBB.
Sydämen oikeanpuoleisen sähköpiuhan katkosta -
on silloin tällöin täysin oireettomilla nuorilla tai keski-ikäisillä.
Heillä se on yleensä täysin merkityksetön.
Se ei vaikuta terveyteen yhtään mitään.
Se ei vaikuta myöskään suorituskykyyn -
eikä siihen tavallisesti liity mitään vikaa/sairautta sydämessä.
Kun nuorilla tai keski-ikäisillä on oikean puolen haarakatkos, -
eikä siihen liity sydänperäisiksi epäiltäviä oireita, -
niin sydämen kuuntelun lisäksi ei yleensä tarvita muita tutkimuksia.
Se voi kuitenkin joskus olla synnynnäisen eteisväliseinäaukon -
tai muun oikovirtauksen merkki.
Silloin sydämestä kuitenkin kuuluu yleensä stetoskoopilla sivuääni.
Se havaitaan siitä.
Keski-iällä uutena ilmaantuva oikea haarakatkos -
voi joskus olla merkki siitä, että pian tulee eteiskammiokatkos.
Se voi siitä varoitella.
Iäkkäämmällä oikean haarakatkoksen ilmaantuminen liittyy usein -
johonkin jo olevaan sydänsairauteen, esim. sydäninfarktiin, -
sydänlihaksen tulehdukseen tai keuhkoveritulppaan.
Joskus keuhkoahtaumaan eli siihen tupakkasairauteen, -
joka haittaa verenvirtausta keuhkojen läpi.
Oikea puoli pumppaa sinne ja jos siellä on ahtautta, -
silloin oikea puoli sydämestä kärsii siitä.
Sitten sydämen vasemman puolen sähköjohdon katkos -
eli vasen haarakatkos (LBBB = Left Bundle Branch Block) -
siis vasemman haaran katkos.
Se on usein merkki alkavasta sydänlihasviasta.
Se ei ole viaton, kuten oikeanpuolimmainen.
Tällaisia sydänlihasvikoja ovat esim. sepelvaltimotauti, -
sydänlihassairaudet, kardiomyopatia eli sydänlihaksen sairaus -
ja erilaiset läppäviat.
Aina kun sydämessä todetaan vasen haarakatkos, -
tehdään sydämen ultraäänitutkimus. Se on erinomainen tutkimus, -
joka kertoo kaiken sydämen ja läppien toiminnasta, supistumisesta.
Se on loistava tutkimusväline; potilaalle helppo, kivuton, harmiton.
Geeliä rintaan ja liikutellaan anturia tuossa.
Se on hyvin paljon tietoa antava tutkimus, -
joka kertoo sydämen toiminnasta hyvin paljon.
Joskus muitakin tutkimuksia tarvitaan sydänsairauden löytämiseksi.
Vasen haarakatkos voi hiukan vai- kuttaa sydämen tehoon pumppuna -
ja saattaa pahentaa sydämen vajaatoimintaa entisestään.
Se on mahdollista.
Sitten joitakin kommentteja varsinaisista sydänlihassairauksista.
Sydänlihassairaudet on yleisnimitys -
monille sydänlihaksen rakennetta, kokoa tai toimintaa muuttaville -
tai haittaaville sairauksille.
Sairausprosessin syiden ja sairauden ilmiasun mukaan -
potilas voi olla täysin oireeton tai erittäin vaikeasti sairas.
Taudin kulku voi olla vuosia hiipivä, etenevä, välillä helpottava -
tai toisaalta joissain tapauksissa hyvin nopeasti henkeä uhkaava -
ja sydämen vakavaan vajaatoimintaan vievä sairaus.
Sydänlihassairauksien luokittelu perustuu -
vallitsevaan toiminnalliseen ja anatomiseen ilmiasuun -
- ja silloin kun mahdollista - aiheuttavaan tekijään.
Se voi olla periytyvä, geneettinen.
Sydämeen aiheutuvien muutosten perusteella ne jaetaan -
joko sydäntä laajentaviin -
tai sydänlihasta paksuntaviin sydänlihassairauksiin.
Sitten ovat geenivian aiheuttamat taudit erikseen.
Sydänsairauksiin liittyvät kardiomyopatiat -
eli sydänlihaksen sairaudet ovat -
restriktiivinen kardiomyopatia ja konstriktiivinen kardiomyopatia.
En mene näihin tarkemmin. Lisätietoja löytyy internetistä.
Mikä sitten johtaa kardiomyopatiaan?
Se on tämä onneton kohonnut verenpaine, -
josta kärsii ainakin 0,5 miljoonaa lääkkeitä syövää suomalaista.
Väestötasolla yleisin sydänlihas- muutoksia aiheuttava tekijä on -
hoitamaton verenpainetauti. On vieläkin valitettavan yleistä, -
että luullaan asioitten olevan kunnossa, vaikka eivät sitä ole.
Verenpainetaudin hoito on kyllä aika hujan hajan.
Osaa hoidetaan vajavaisesti, osa ei olisi hoidon tarpeessa -
ja hyvin suuri osa on hoidotta. Asia ei ole yhtään kunnossa.
Siitä puhuin aiemmin. Lisätietoja voi katsoa ohjelman -
verenpainetta koskevasta jaksosta.
Kun putkistossa on kova paine, niin sydän joutuu ponnistelemaan.
Aina kun lihas ponnistelee, niin se paksuuntuu.
Sydänlihaskin paksuuntuu, kun sitä bodataan.
Kun siinä on vaurio, se aiheuttaa kipua, -
kuten muutkin lihakset vahvistuvat bodattaessa.
Jos siellä on vaurio, lihashan tulee kipeäksi. Näin sydänlihaskin.
Kun sydänlihas paksuuntuu, vasemman kammion muoto muuttuu -
ja sen lepovaiheen venyvyys heikkenee.
Siitä tulee heikosti venyvä pumppu ja se myös jäykistyy.
Ylivoimaisen korkean verenpaineen takia pumppaus voi heikentyä -
huomattavasti, ja sydän laajenee merkittävästi.
Verenpaineen jatkuessa vajaatoiminta voi kehittyä aika nopeasti.
Jos hoito aloitetaan, on oikein mitoitettu ja riittävän tehokas, -
niin muutokset ovat palautuvia. Paksuneminen voi korjaantua, -
kun sydän saa taas toimia normaalisti ponnistelematta -
elintapamuutosten ja lääkehoidon alennettua painetta riittävästi.
Sitten on sydämen hapenpuutteesta johtuva kardiomyopatia, -
siis hapenpuutteesta johtuva sydänlihaksen vaiva.
Kun sepelvaltimotaudissa veri ei pääse kiertämään, -
se voi näännyttää sydäntä jatkuvan hapenpuutteen takia (= iskemia).
Sydänlihas voi tällöin ajautua vähäoireisesti pikkuhiljaa kuolioon.
Silloin puhutaan sydäninfarktista. Osa sydänlihaksesta voi olla -
horroksessa "talviunessa", kun se ei saa verta -
eikä siellä tapahdu supistamis- toimintaa. Näitä seurauksia on.
Sydänlihaksen sairaus voi tulla myös rytmistä -
eli jatkuva liian nopea syke voi aiheuttaa -
laajentavan sydänlihassairauden kaltaisen taudinkuvan.
Puhutaan ns. tiheälyöntisyys- myopatiasta.
Tämän voi tehdä oireeton liian nopea hoitamaton eteisvärinä -
tai se aiheutuu eteislyöntitiheydestä, -
joskus myös kilpirauhasen ylitoiminnasta tulevasta tykyttelystä.
Näissä tapauksissa keskimääräinen syke on 90-100.
Se ei siis ole 60-90, vaan 90-100.
Jatkossa voi tulla ongelmia, jos syke ei yölläkään laske tarpeeksi.
Rytminsiirto normaaliksi tai jos siihen ei päästä, -
sykkeen hidastaminen lääkkeillä palauttaa usein -
sydämen kammioiden lihaksen normaaliksi.
Joskus raskauden loppuvaiheisiin ja synnytykseen voi liittyä -
sydämen vajaatoiminnan kehittymistä -
vähän laajentavan sydänlihas- sairauden tapaan.
Sokeritauti voi aiheuttaa valtimosuonten kovettumisen -
ja suoraan sydänlihaksen toimintahäiriön.
Sitten tämä kilpirauhasen liikatoiminta.
Siinä sydän lyö liian nopeasti ja supistuu normaalia voimakkaammin -
liikahormonista johtuen. Pitkään jatkuessaan -
kilpirauhasen ylitoiminta "väsyttää" sydämen.
Kilpirauhasen liikatoimintaan liittyvät muut rytmihäiriöt, -
etenkin eteisvärinä, rasittavat liian nopean sykkeen takia sydäntä.
Sitten sydänlihastulehdukset, joita kutsutaan myokardiiteiksi.
Sydänlihas voi tulehtua flunssan yhteydessä.
Enterovirus voi sen aiheuttaa tai ruoansulatuskanavassa elävä -
coxsackievirus voi aiheuttaa tämän tulehduksen.
Sydänlihastulehdus on kuin minkä tahansa lihaksen tulehdus.
Jos on flunssa, lihakset ovat kipeät.
Jos virus pääsee sydämeen, niin sydänlihaskin on kipeä, tulehtunut.
Flunssavirus pääsee lisääntymään ja etenemään verenkiertoon -
ja sieltä sydämeen. Mitä siellä tapahtuu ja miksi?
Sydänlihas tulehtuu niin kuin muutkin lihakset.
Sydänlihastulehdus on elimistön puolustusreaktio virusta vastaan.
Tämä voi olla tuhoisa. Muistan aina erään potilaan.
15-vuotiaalle nuorelle tuli paha flunssa.
Siitä piittaamatta hän meni täysillä punttisalille.
Tuli paha sydänlihastulehdus. Sydän meni vajaatoimintaan -
ja jouduttiin tekemään sydämen- siirto. Voi olla hyvin vaarallista.
Sydäntä täytyy varjella ja käyttäytyä viisaasti.
Tärkeää on, ettei saa urheilla eikä ponnistella flunssassa.
Näistä lisää vielä seuraavassa jaksossa.
Kiitos, kun olit mukana Herra käyttää lääkäriä -ohjelmassa.
Jos haluat tukea näitä ohjelmia, voit soittaa numeroon 0600-10177.
Puhelun hinta on noin 12 euroa.
Voit myös laittaa maksun ruudussa näkyvälle pankkitilille.
Laita siihen viite, niin lahjoituksesi kohdistuu -
juuri tälle ohjelmalle. Kiitos, kun olit mukana.
Jumalan siunausta sinulle.
Tekstitys: Tuula-Riitta Virrankare